《空城雀》
明代·释宗泐

啾啾空城雀，恋恋空城曲。朝傍空城飞，莫向空城宿。

草窠乳子成，𡋯土翻身浴。不随凤凰游，不畏鹰鹯逐。

野田岂无黍，太仓岂无粟。食粟遭网罗，食黍伤箭镞。

丁宁黄口雏，饮水怀止足。岁晚虽苦饥，全躯保微族。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。